Freedom Party of Austria
În 2005 Haider se separă de FPÖ și fondează o formațiune politică nouă, Alianța pentru Viitorul Austriei (), pentru a putea menține alianța cu Partidul Conservator (ÖVP). Însă la alegerile din 1 octombrie 2006 BZÖ obține doar opt mandate, cu un procentaj de 4,2 %, față de 21 de mandate ale FPÖ cu 11,2 % din voturi. După destrămarea coaliției SPÖ-ÖVP, la alegerile din 28 septembrie 2008 cele două partide de dreapta (între care relațiile erau tensionate) au obținut un număr dublu de mandate, BZÖ 21, iar FPÖ 35. Însă două săptămâni mai târziu Haider a fost rănit mortal într-un grav accident de automobil în apropiere de Klagenfurt. Decesul său provoacă un cutremur politic, pentru că Haider era văzut ca un posibil partener al coaliției guvernamentale.